Document ID: 32013R0196

32013R0196
L 065/13
SLUŽBENI LIST EUROPSKE UNIJE
07.03.2013.
PROVEDBENA UREDBA KOMISIJE (EU) br. 196/2013
od 7. ožujka 2013.
o izmjeni Priloga II. Uredbi (EU) br. 206/2010 u pogledu novog unosa za Japan na popisu trećih zemalja ili njihovih dijelova iz kojih je odobren uvoz određenog svježeg mesa u Europsku uniju
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezinog članka 8., prvi podstavak točke 1. članka 8. i točku 4. članka 8.,
budući da:
(1)
Uredbom Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (2) utvrđeni su sanitarni uvjeti za uvoz živih životinja i svježeg mesa tih životinja. U skladu s Uredbom (EU) br. 206/2010, svježe meso namijenjeno prehrani ljudi može se uvoziti samo ako dolazi s područja treće zemlje ili njezinog dijela navedenih na popisu u dijelu 1. Priloga II. toj Uredbi i ako udovoljava odgovarajućih zahtjevima.
(2)
Japan je zatražio da ga se uvrsti na popis za uvoz svježeg mesa u Uniju, a pregledom goveđeg mesa koji je Komisija provela u Japanu 2008. godine potvrđeno je da su zahtjevi ispunjeni. Uvrštavanje na popis je, međutim, odgođeno kada je došlo do pojave slinavke i šapa u Japanu 2010.
(3)
Od tada je Japan iskorijenio slinavku i šap na svom području te ga je Svjetska organizacija za zdravlje životinja (OIE) proglasila „slobodnim bez cijepljenja” za tu bolest.
(4)
Japan tako pruža dovoljno jamstava o zdravlju životinja te je ponovno zatražio da ga se uvrsti na popis trećih zemalja iz kojih je odobren uvoz svježeg goveđeg mesa u Uniju.
(5)
Japanu treba stoga dozvoliti da se iz njega uvozi svježe goveđe meso u Uniju.
(6)
Dio 1. Priloga II. Uredbi (EU) br. 206/2010 treba stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U dijelu 1. Priloga II. Uredbi (EU) br. 206/2010 umeće se sljedeći unos za Japan nakon unosa za Island:
Oznaka ISO i naziv treće države
Oznaka područja
Opis treće države, područja ili njezinog dijela
Veterinarski certifikat
Posebni uvjeti
Početni datum (3)
Završni datum (4)
Model(i)
SG
1
2
3
4
5
6
7
8
„JP - Japan
JP
Cijela zemlja
BOV
28. ožujka 2013.”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. ožujka 2013.

Labels: 3
18
17
6